Desbloquejat el pla per millorar la càrrega i descàrrega al Pas - Altaveu el diari digital d'Andorra\nDesbloquejat el pla per millorar la càrrega i descàrrega al Pas\nEl comú d’Encamp invertirà 53.400 euros en el projecte, que realitzarà Adserà Group després que al primer concurs, fet la tardor passada, no es presentés cap empresa per la manca de concreció\n03/06/2020 (11:15 CET)\nHa costat més del que inicialment previst però el comú d’Encamp ha pogut posar en marxa el projecte d’un pla que serveix per millorar el funcionament de la càrrega i descàrrega als carrers del Pas de la Casa. Després d’un primer concurs fallit, la corporació ha pogut adjudicar ara els treballs. Ho farà Adserà Group, empresa andorrana responsable de projectes com les noves dependències comunals a Andorra la Vella o la reordenació del pont de la Rotonda. La inversió serà de 53.400 euros.\nEl projecte, que s’emmarca en el pla de dinamització econòmica de la parròquia engegat a finals del darrer mandat, no ha tingut un inici senzill. La voluntat del comú és reorganitzar el que, tècnicament, es coneix com a distribució logística a la població. És a dir: reordenar el funcionament del repartiment de mercaderies als diferents carrers de la localitat encampadana. Es vol que el nou sistema garanteixi la convivència d’usos de l’espai urbà.\nEra un treball complex, tenint en compte les peculiars característiques del Pas de la Casa. No cal oblidar que a l’elevat nombre de negocis que requereixen gairebé al diari l’arribada de material, s’hi suma l’alt volum de visitants diaris i, a l’hivern, les adverses condicions meteorològiques. Es va optar, doncs, per buscar la participació d’empreses especialitzades i, a l’octubre, es va convocar un primer concurs.\nLa licitació, però, va quedar deserta. Cap empresa del país es va presentar. Des del sector es va lamentar que el plec de bases els generava molts dubtes. Era massa “ambigu”, amb “mancances” que dificultaven molt la presentació d’ofertes per a un projecte “pioner a Andorra”. Es va arribar a proposar que el comú organitzés una reunió entre els professionals que hi poguessin estar interessats i els agents econòmics implicats del Pas. Finalment, però, no es va fer. Amb tots els dubtes sense resoldre sobre la taula, cap despatx ni d’arquitectura ni d’enginyeria va presentar-se.\nAl desembre, el comú va declarar desert el concurs i en va publicar un altre, amb diferents variacions. Per exemple, no es limitava el cost, inicialment estimat en 60.000 euros. També s’obria la porta a què s’hi presentessin empreses estrangeres. Ara, ja hi ha resolució.\nAquesta vegada sí que hi ha hagut ofertes. I, per tant, guanyador. Ha estat el despatx Adserà Group, responsable, entre altres projectes, de les noves dependències comunals a la plaça Lídia Armengol d’Andorra la Vella o de la remodelació de la plaça de la Rotonda, també a la capital.\nEl comú també s’ha sortit amb la seva previsió inicial que els treballs no superin els 60.000 euros de cost. En concret, la inversió serà de 53.400 euros. L’empresa guanyadora disposa ara de quatre mesos per presentar el projecte. Per tant, si tot va com està previst, la nova organització de la distribució logística al Pas podria ser una realitat cap a finals d’any i, per tant, estar en vigor amb la propera temporada d’hivern.


Primera junta de la Federació Andorrana de Futbol que va presidir Francesc Vila\nEl futbol andorrà s’organitzava fins al juny del 1994 en una associació que amb la feina liderada per Francesc Vila es va convertir en una federació homologada com les entitats de tots els països. Armand Fajardo, vice-president primer de la junta directiva al naixement de l’ens, remarca que la transformació es va fer “perquè calia si volíem representació en l’àmbit internacional, i per a la promoció del futbol andorrà i per millorar, perquè les subvencions eren dels comuns en hores de camps o ajut econòmic o patrocinadors per a les lligues que es feien. Volíem mirar més al futur i al del futbol base, formatiu, de la federació”. L’exdirectiu precisa que l’objectiu perseguit especialment per Vila va trigar a concretar-se dos anys des de les primeres reunions i no va ser fàcil: “Hi va haver problemes burocràtics, no ho teníem del tot clar. Calia molta documentació, demanàvem suport a la UEFA i la Federació Espanyola ens en va donar molt per acabar de tirar endavant.”\nFajardo apunta que la de futbol va ser de les primeres federacions que es van crear i que va néixer en un moment de canvis arran de l’aprovació de la Constitució, i com “vam haver de treballar molt perquè estàvem verds, ens faltaven recursos, primer per tenir la federació i després per aconseguir el reconeixement internacional que ens van avalar la Federació Catalana i l’Espanyola”. El punt de partida era un volum “important de clubs de futbol i futbol sala que van donar suport, perquè era la manera que la federació ho organitzés tot, la competició, fitxes, i en l’àmbit arbitral més professional”, relata l’exdirectiu, per afegir que àrbitres de la catalana feien cursets als professionals del país “perquè aquí era una mica d’anar per casa”, i es van regular “buits legals”, com el que hi havia amb les fitxes d’estrangers “que s’inscrivien aquí i tenien fitxa, i sense venir a Andorra podien anar a d’altres lligues”.\nMillores avalades pels representants de la FIFA i de la UEFA, que van passar dos dies al Principat per supervisar el funcionament de la federació i van atorgar les primeres subvencions, “però ens va anunciar que tot canviaria i el Govern no havia d’involucrar-se i havia d’acceptar que les decisions eren seves i que havíem d’agafar personal per gestionar els tràmits i tenir els primers ajuts”, exposa Armand Fajardo. I afegeix que els organismes internacionals van col·laborar perquè Andorra tingués “el primer seleccionador de futbol, Manoel Miluir, i per començar a crear les bases de la lliga, amb l’ajuda de Tonono, que estava a l’FC Andorra, i vam agafar la base del que ells tenien”, mentre futbolistes com Koldo o Justo Ruiz feien classes per les escoles i a Aixovall “per a qui volgués practicar el futbol”.\nL’exvicepresident considera “impressionant” l’evolució del futbol perquè “no crec que ningú pensés que arribaríem aquí perquè no teníem coneixements, ha sigut a poc a poc, pels esforços de la gent que s’hi ha involucrat, i és una gran satisfacció”, i remarca que en promoure la federació “el que teníem molt clar és que amb bones directrius el futbol andorrà havia de canviar”. Fajardo recorda recomanacions de la UEFA com la de promocionar el futbol femení i valora que “s’ha fet una gran feina i s’està treballant molt bé”, i també en el futbol base, “que ha canviat molt des de fa quatre anys i és molt positiu”. I no oblida el paper decisiu de Francesc Vila, primer president i responsable de l’ens fins que va perdre la vida en un accident el desembre del 2000, per organitzar el futbol andorrà. “Vam tenir la gran sort de tenir-lo perquè hi va dedicar moltíssimes hores i va fer que tirés endavant”, subratlla.


El president Mas lliurarà demà la Creu de Sa... - Govern.cat\nquery_builder 14 maig 2013 12:33\nEl president Mas lliurarà demà la Creu de Sant Jordi a 25 personalitats i 15 entitats\n· L’acte institucional tindrà lloc a les 19.30 hores al Saló Sant Jordi del Palau de la Generalitat\n· Televisió de Catalunya oferirà senyal institucional de la cerimònia\nEl president de la Generalitat, Artur Mas, lliurarà demà, 15 de maig, la Creu de Sant Jordi a 25 personalitats i 15 entitats que han destacat pels serveis prestats a Catalunya en la defensa de la seva identitat o, més generalment, en el pla cívic i cultural. L’acte tindrà lloc a les 19.30 hores, al Saló Sant Jordi del Palau de la Generalitat.\nL’acte s’obrirà amb un parlament del conseller de Cultura, Ferran Mascarell. A continuació, el secretari de Govern, Jordi Baiget, farà la lectura del decret de concessió de les Creus de Sant Jordi i el president entregarà els guardons a les diferents personalitats i entitats. Seguidament, intervindran Daniel Giralt-Miracle, que pronunciarà unes paraules en nom de tots els distingits, i el president de la Generalitat. A continuació, el Cor Vivaldi - Petits Cantors de Catalunya, guardonats enguany, cantaran una peça del compositor Gustav Holst i l’himne nacional de Catalunya. L’acte acabarà amb una fotografia de família.\n(Nota: S’ajunta la relació de guardonats amb la Creu de Sant Jordi 2013)\nEls mitjans que vulguin cobrir el lliurament de la Creu de Sant Jordi i no disposin de l’acreditació permanent del Palau, s’hauran d’acreditar prèviament davant aquest gabinet de premsa. Cal enviar un correu electrònic a premsa.president@gencat.cat, indicant nom, cognoms, DNI, mitjà de comunicació al qual es pertany i càrrec que s’ocupa. El termini d’acreditacions finalitzarà demà, dimecres, 15 de maig, a les 12 hores.\nDegut a les limitacions d’espai, les càmeres de televisió no podran accedir al Saló de Sant Jordi. TV3 oferirà la senyal institucional de l’acte que penjarà a Collserola des de 15 minuts abans de l’inici de la cerimònia. Per a qualsevol informació complementària, caldrà posar-se en contacte amb Àngel Ferrer, de producció dels serveis informatius de TV3 (tel. 609 260 318).\nS’instal·larà una tarima per a la premsa gràfica dins el Saló de Sant Jordi, des d’on es podran prendre imatges del decurs de l’acte.\nLa resta de mitjans podran seguir l’acte des de la sala de premsa del Palau, on disposaran de so i imatge en directe.\nPer a aquells mitjans que ho necessitin, aquest Gabinet de premsa facilitarà fotografies de l’acte i de cadascun dels guardonats, aproximadament dues hores després de la finalització del lliurament. Podran descarregar-se a la web:


El Món | VENCEN I CONVENCEN\n"És cert que l’actual exèrcit no és el franquista, la seva funció respecte de la “unitat d’Espanya” és la mateixa"\nCom deia el gran Carles Soldevila a les seves memòries, seré verídic, però renuncio des d’ara a ser complet. De fet, una columna mai no pot ser completa. Sempre resta inacabada a l’espera que la següent expliqui allò que ella ha deixat a càrrec de les hores que la seguiran. I en aquestes m’hi troben vostès, pacients i curiosos lectors.\nAvui seré incomplet via Centre d’Investigacions Sociològiques (CIS). No hi ha espai per ressenyar tot el seu darrer estudi i fixaré la mirada en una dada remarcable: els ciutadans de l’Estat espanyol (catalans inclosos) tenen l’exèrcit com la institució que més valoren. I obviant el fet que la policia espanyola és la segona del rànquing, perquè aquest flanc ens obligaria a entrar en disquisicions psicològiques que no ens pertoquen a propòsit de certa necessitat de referents d’autoritat, la dada no deixa de ser certament inquietant. Evidentment, les enquestes del CIS són el que són i no les hem de revestir d’un tel d’infal•libilitat que no tenen. Però apunten tendències. I vist des de Catalunya, aquest rànquing i el seu líder (l’exèrcit espanyol) inquieten. Perquè si bé és cert que l’actual exèrcit no és el franquista, la seva funció respecte de la “unitat d’Espanya” és la mateixa. Per tant, tots aquells que ens la saltaríem olímpicament (aquesta unitat) seguim amb un enemic potent i amb més força. I és que a més de la seva artilleria pesant i d’unes files ben alimentades a base de crisi econòmica i d’immigració llatinoamericana, ara l’exèrcit espanyol compta amb una arma de grans dimensions. Perquè ara les enquestes diuen que convenç, i el que és pitjor, sense disparar ni un sol tret. Això defensa l’enquesta del CIS.\nCom a mínim, durant la guerra civil i les dècades que la van seguir, els militars eren Francisco Franco, Millán Astray i el seu arnat “mori la intel•ligència!”. Estava clar que ens oprimien per terra, mar i aire. Ara no. Ara no està clar que ho facin però ho segueixen fent. Segueixen tenint les armes que una constitució sacrosanta legitima que puguin utilitzar contra nosaltres. No les disparen però hi són i coaccionen. I al seu capdavant, un cap d’Estat que tothom coincideix en dir que és "campechano" i poca cosa més; un president del govern que diu defensar el fantasma de l’Espanya Plural, i una ministra de Defensa dona i nascuda a Catalunya. Les enquestes els adoren. No vencen sobre el camp de batalla però ho fan simbòlicament. Diu el CIS que convencen, i amb això ja vencen.


La membre de l'Assemblea de la CUP de Tarragona Aleida López i els regidors Laia Estrada i Jordi Martí Font.\nActualitzada 23/02/2018 a les 20:11\nEl grup municipal de la CUP a Tarragona ha alertat aquest divendres a l'alcalde, Josep Fèlix Ballesteros, que malgrat que se cessi la regidora Laia Estrada continuaran fiscalitzant l'acció de govern. Al ple de dilluns es portarà una proposició d'alcaldia pel seu cessament arran de la sentència del cas Bershka, que condemna Estrada a tres mesos de presó i a inhabilitació al dret de sufragi passiu.\nLa CUP veu en la decisió una «'vendetta' política» i creu que el secretari municipal ha fet una interpretació de la norma «molt concreta» que «beneficia una part i en perjudica una altra», segons Estrada. En aquesta línia, la portaveu carrega contra l'alcalde per utilitzar «argúcies legals» per vèncer en allò que «no és capaç de guanyar amb arguments».\nEls cupaires ja han apuntat que intentaran que es retiri aquest punt de l'ordre del dia del plenari, en què es portarà a votació demanar a la Junta Electoral que es cobreixi la seva vacant.\nLaia Estrada ha insistit que la sentència del cas Bershka, que la condemna a tres mesos de presó i a partir de la qual se la vol fer fora, «no diu res d’inhabilitació» i que la intenció de fer-ho no li ha comunicat el jutge, «sinó, en una trucada, la consellera Begoña Floria».\nPer la seva banda, el regidor Jordi Martí Font explicava que des de l'equip de govern no s’ha tingut en compte, «tot i que l’Ajuntament és part en aquesta denúncia i per tant té accés a tot allò relacionat amb el cas, que s’ha sol·licitat una substitució de la pena de presó per multa».\nDes de l’assemblea de la formació s’ha convocat per mostrar el suport a Estrada durant el plenari de dilluns.


Picassent aprova una moció per lluitar contra les plagues agrícoles i les poblacions de mosquits | Ajuntament de Picassent\nEl ple ratifica traslladar al Ministeri d'Agricultura els acords per poder prendre mesures efectives\nL'Ajuntament de Picassent va aprovar, en la darrera sessió plenària, una moció presentada pel grup municipal socialista relativa a la presa de mesures contra les plagues agrícoles i les poblacions de mosquits. En este sentit, el regidor d'Agricultura, Joan Vicent Aguado, va explicar que «la prohibició d'insecticides i productes fitosanitaris per part de la Unió Europea està provocant en els últims mesos que les plagues agrícoles proliferen de manera desmesurada i afecten greument els cultius de la Comunitat Valenciana». A més, l'existència indiscriminada de colònies de mosquits molesten amb les seues picadures a la població en general, tant als pobles, com al camp i també a la ciutat.\nAguado, durant la presentació de la moció, va apuntar que «les espècies d'insectes han arribat fins ací d'altres països i que, a falta de l'aplicació de mesures, lluny d'extingir-se s'han reproduït i han acabat instal·lant-se de manera definitiva al nostre territori». D'esta manera, l'Ajuntament vol fer ressò de les denúncies dels representants dels sectors agraris, que han manifestat, en reiterades ocasions, la incomoditat que provoca esta situació que fins i tot impedix que els agricultors puguen desenvolupar les seues tasques amb normalitat.\nDavant d'esta situació, l'Ajuntament de Picassent ha volgut ser portaveu de les queixes per les plagues de mosquits en un terme extens, amb prop d'una vintena d'urbanitzacions i cases disseminades. Per altra banda, també al nucli urbà, la proliferació de les poblacions de mosquits impedixen, per exemple, que les famílies pugues gaudir tranquil·lament als parcs i zones verdes, i inclusivament també es complica el fet d'estar a l'interior de les cases amb les finestres obertes.\nEl regidor va assenyalar que «des del punt de vista de l'agricultura, al nostre poble ens afecta especialment este problema perquè tenim un terme municipal molt extens amb un gran nombre de camps abandonats, on proliferen a gran ritme les plagues, però també comptem amb extensions agràries en actiu amb gran varietat de cultius, els quals, estan veient-se ja afectats». Segons les xifres dels experts, la no utilització de mesures contra les plagues agrícoles ha ocasionat pèrdues d'entre el 20% i el 80 % de la collita de l'arròs. Tot i ser conscients que és una qüestió que extralimita les competències municipals, la moció implica «demanar a les autoritats competents de manera urgent prenguen les mesures necessàries per al benestar de la ciutadania i la conservació dels cultius».\nA més, precisament per tractar-se d'un assumpte que no correspon només a l'Ajuntament, s'ha aprovat «traslladar esta proposta d'acord al Ministeri d'Agricultura i al Ministeri per a la Transició Ecològica, a la Conselleria d'Agricultura, Medi Ambient, Canvi Climàtic i Desenvolupament Rural, i també a les Organitzacions Agràries (AVA, Unió de Llauradors i UPA)».


Un nou curs a l'Esplai La Llar\nDe nou comencem l'Esplai de dimecres per a infants. Aquesta activitat està portada pels monitors i monitores de l'Esplai La Llar Sagrada Família. Combinem hora de reforç escolar amb un activitat entretinguda on sobretot, els que aprenem de l'experiència som els monitors, els que enriqueixen el procés són els protagonistes: els infants. Aquest any tenim com a lema "SÓC, SOM, SÓN", on treballarem qui som nosaltres, què tenim al voltant i com, tot coneixent-nos, ens adonarem que tothom té sentiments com nosaltres, i per tant, tothom pot necessitar la nostra ajuda en algun moment de la vida. Disposats a ajudar a qui sigui que ens necessiti!\nCurs 2015-16 Llar\nEtiquetes de comentaris: Curs 2015-16 Llar


Castelló celebrà un any més la Crida 2019 - El Miragall\n08.03.2019 16.30 h\nEl passat divendres 1 de març de 2019 es va celebrar a Castelló un any més la Crida 2019, acte que ens fa saber a tots el començament de les Falles 2019, un acte que obri de manera oficial les falles de Castelló i que té lloc a la Plaça de l'Ajuntament.\nLa Crida 2019 va comptar amb una Il·luminació espectacular, que projectada sobre la façana de l'ajuntament feu un marc molt bonic. Totes les falles de Castelló van estar representades per les seues falleres majors així com també van intervindre de manera destacada les Falleres Majors de Castelló i la seues Corts d'Honor, acompanyades en tot moment pel President de la JLF i l'Alcalde de Castelló.\nPer a finalitzar una peça de dança i amb una potent il·luminació va omplir de color la plaça, per acabar amb un espectacle pirotècnic, per a donar la benvinguda a les falles de 2019.\nL'endemà dissabte dia 2 de març va tindre lloc la Cavalcada del Ninot plena de color i alegria on tots els faller i falleres i la gent que va voler eixir al carrer gaudiren de la festa.\nPer a veure i baixar totes les fotos de Joanjo Puertos de la cavalcada piqueu ací.


AMPA ESCOLA SURIS: 2012\nDóna vida al riu. Vine a muntar el pessebre del Museu Agbar de les Aigües!\nAGENDA MUSEU DE LES AIGÜES\nEl Consell d’ Infants en el seu treball i les propostes fetes el curs 2011-2012 va confeccionar un vídeo clip sobre el Civisme a la ciutat.\nUs fem arribar aquest enllaç per la vostra informació. Pensem és una temàtica força interessant pel bon conviure de la nostra ciutat i es interessant conèixer el punt de vista dels nostres infants, que són el futur.\nReunió Ordinària de Mares i Pares del AMPA Escola Suris\n(Reunió per repartir feines i trobar nova junta directiva)\nDivendres 19 d'octubre de 2012\nEl proper 15 de Desembre es fa la dotzena festa POSA’T LA GORRA al ZOO de forma gratuíta col.laborant amb l’ Associació AFANOC, comprant la gorra solidària que val 5 € , els menors de 18 anys podrán entra el ZOO gratuítament i els adults que la portin pagaran la meitat. L’ Associació està dedicada a les famílies de les nenes i nens amb cáncer. Podeu gaudir d’ un día especial amb els vostres infants al Zoo.\nEls dies 11 i 13 de desembre hi haurà portes obertes a la Piscina Francesc Calvet de Sant Joan Despí.\nEl proper 7 de desembre no hi haurà piscina al Parc Esportiu.\nSi vols rebre les novetats publicades al blog, ara et pots subscriure't afegint el teu correu electrònic.\nRecordeu… aquest dijous dia 29 de novembre, i després de l’èxit de la primera, segona sessió “ÀNIM 10” al Parc de Can Mercader a les 10:00 hores amb l’objectiu de realitzar una sessió saludable per a la prevenció i millora d’estats d’ansietat, depressió, tristessa, estrès mitjançant l’execrici física. Sessió totalment gratuïta i sense inscripció.\nUs agrairia que feu difusió als col·lectius que vosaltres moveu, coordineu o dirigiu.\nUs recordem que a més a més d’aquestes activitats, també hi ha programades activitats com: Sortides Nordik Walking, Caminades per les rutes dels barris, Dinamitzacions dels Parcs Saludables,etc.\nJORNADA APRÈN A ANAR EN BICI\nUs informem que a la darrera assemblea de socis i sòcies de l\n’ ampa, el passat divendres 19 d’octubre, els càrrecs principals de la Junta Directiva (Presidenta, Vice-presidenta, Secretària i Tresorer) van presentar la seva dimissió.\nNo es va presentar ni votar cap Junta Directiva nova, però si que hi va haver un grup de mares que es van oferir per fer de vocals. Per tal de repartir els càrrecs i organitzar una possible nova Junta Directiva, s’ ha convocat una reunió de treball el proper divendres, 26 d’ octubre, a les 16,45h a l’ aula polivalent. Hi haurà servei d’ acollida gratuïta. Tots els pares i mares que no van assistir a l’ assemblea però volen participar en aquesta nova ampa esteu convidats a assistir-hi.\nAmpa de l’ Escola Suris\nCornellà, 22 d’ octubre de 2012\nEl proper divendres dia 19 d'octubre a les 17h hi ha assemblea de l'Ampa per renovar els càrrecs de la junta.\nHi haurà servei gratuït d'acollida (cal apuntar-se)\nPLACES LLIURES A TEATRE MUSICAL\nEncara queden places a Teatre Musical per:\nP5 i 1r. dimecres de 16:30 a 17:30h.\nLa FaPaC dóna suport a les mobilitzacions del Sindicat d'Estudiants\nLa FaPaC, com a membre del Marc Unitari de la Comunitat Educativa, dóna suport a les accions impulsades pel Sindicat d’Estudiants aquesta setmana a l'ensenyament secundari.\nLa federació deixa en mans dels alumnes i de les famílies la voluntat d’exercir el dret de vaga convocada per dijous 18 d'octubre.\nMés informació: http://www.sindicatdestudiants.net/\nLa federació rebutja els atacs constants i retallades que està patint l'educació i defensa fermament una escola pública i de qualitat. En aquest sentit, la FaPaC fa una crida a la participació a la manifestació convocada pel MUCE -Marc Unitari de la Comunitat Educativa- que tindrà lloc el proper dissabte 27 d'octubre a Barcelona, 18h Plaça Urquinaona sota el lema "PER LA DIGNITAT I LA QUALITAT DE L’ENSENYAMENT PÚBLIC".\nDurant la manifestació es denunciarà que l’ensenyament públic de Catalunya està patint els efectes d’una política de retallades socials molt notable que posa en serioses dificultats el seu caràcter de servei públic. Aquestes retallades, que estan afectant molt negativament la qualitat dels centres públics i les condicions del seu professorat, repercuteixen sobre els sectors més vulnerables socialment i econòmicament de la nostra societat.\nINFORMACIÓ INICI EXTRAESCOLARS\nus informem que totes les activitats extraescolars comencen la primera setmana d´octubre. Les llistes estan penjades al taulell d´anuncis de l´escola. Podeu consultar els horaris a l´oficina de l´ampa o a ampasuris.blogspot.com.\nOFERTA CURSOS DE CATALÀ\nMOBILITZACIONS RETALLADES A ENSENYAMENT\nEl dimecres 12 de setembre, dia de l'inici de curs, hi ha previstes diverses mobilitzacions per protestar per les retallades a Ensenyament i per les condicions en què comença el nou curs. L'escola Suris no s'unirà a la vaga però cal que mestres i nens i nenes portem la samarreta de SOS Educació per protestar!!!\nREFORÇ ESCOLAR GRATUIT\nDurant el mes de setembre l'esplai Fontsanta-Fatjó ofereix REFORÇ ESCOLAR per nens/es d'entre 8 i 15 anys.\nHORARI OFICINA DE L'AMPA\nL'horari d'oficina de l'AMPA els dies 3, 4, 5, 6, 7, 12, 13 i 14 de setembre serà de 15.30h a 17.30h.\nA partir del 12 de setembre farem l'horari habitual.\nInformem a tots els socis i sòcies de l'ampa que els llibres de text estaran a la vostra disposició a l'Eroski a partir del 20 d'agost. Només cal dir el nom i curs dels vostres fills.\nEl divendres 22 de juny celebrarem, com cada any, la festa de final de curs. Començarà a les 18.00h i durarà fins les 2.00h del matí, hi haurà tallers infantils, inflables, acomiadament i entrega d´orles als alumnes de 6è i sopar i ball populars.\nSi voleu quedar-vos a sopar a la festa heu de dur el menjar (millor si és en grups), plats, gots i coberts. L´ampa proporcionarà les taules, cadires i estovalles. Hi haurà servei de bar.\nLa festa és gratuïta per totes les famílies sòcies de l´ampa, però per tal de saber la quantitat de gent que hi assistirà, cal que passeu a recollir els tiquets per l´oficina entre el 4 i el 17 de juny, de 16.00h a 17.30h. Si hi ha familiars o amics no socis de l´ampa que hi vulguin assistir, poden comprar tiquets també al preu de 1,5 euros per persona. No entrarà ningú sense tiquet.\nTothom que vulgui col.laborar el dia de la festa pot passar per l´oficina de l´ampa a oferir la seva ajuda. Moltes gràcies!!!\nAmpa de l´Escola Suris\nCornellà, 1 de juny de 2012\nIV Jornades locals sobre la Carta Europea de Drets Humans\nACTIVITATS A LA XARXA DE BIBLIOTEQUES DE CORNELLÀ - MARÇ 2012\nAJUDEM A L'AITANA\nTENIS TAULA - Jornada local\nPROPOSTA DE TREBALL CONJUNT MOSSOS D'ESQUADRA I COMUNITAT EDUCATIVA DE CORNELLA\nCAMPEONAT ESCOLAR - PISCINA CAN MILLARS\nLa FaPaC dóna suport a les mobilitzacions del Sind...\nPROPOSTA DE TREBALL CONJUNT MOSSOS D'ESQUADRA I CO...


Los Boliches SM VVI Fuengirola Espanya - Ofertes d'hotels amb els MILLORS DESCOMPTES EN LÍNIA\nPaseo Maritimo Rey de España 54 712, Fuengirola Centre, Fuengirola, Espanya, 29640 - Excepcional ubicació - Veure al mapa\nMés informació sobre Los Boliches SM VVI\nSituat a l'encantadora àrea de Fuengirola City Center, Los Boliches SM VVI gaudeix d'una posició excepcional a la les platges, els restaurants de Fuengirola. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Los Boliches SM VVI asseguren una estada plaentera als seus clients. L'hotel ofereix recepció 24 hores, instal.lacions per a minusvàl.lids, aparcament de cotxes, transport hotel/aeroport, lloguer de cotxes per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses centre esportiu, camp de golf (a 3 km), piscina exterior, buceig, pesca, per ajudar-vos a relaxar després d'un carregat dia a la ciutat. Gaudeixi d'incomparable serveis i d'una localització de prestigi a Los Boliches SM VVI.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Los Boliches SM VVI de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nDescompte a Los Boliches SM VVI


Arrelament territorial i treball en xarxa\nUna altra economia per una altra societat\nLa força del col·lectiu per canviar el món!\nTreballem per resoldre necessitats de les entitats sòcies adequant el finançament a cada cas. Ens regim pels principis de confiança, proximitat i flexibilitat.\nRecta final d’inscripcions al Germinador Social\nSi esteu pensant a inscriure el vostre projecte al concurs d’innovació social per a la transició energètica, recordeu que el proper 21 de maig finalitzarà el termini d’inscripcions. Això vol dir que ja només queda una setmana per...\nMemòria Social i Econòmica 2017\nUs presentem la Memòria Social i Econòmica de l'any 2017 on us expliquem les principals dades de l'any, tant a nivell social com econòmic.\nA més a més, presentem una síntesi del DebateCoop celebrat a Madrid el paswsat mes de novembre, on es va debatre sobre aspectes rellevants i de fons del funcionament futur de Coop57.\nConsulta el butlletí de Coop57 per conèixer tota l'activitat i principals novetats de la cooperativa.\nGrups promotors País Valencià Astúries\nTuits de @Coop57\nCoop57 és un instrument financer que està inserit en un marc més ampli de les finances ètiques i solidàries. Estem convençudes que hem d'articular un sistema financer ètic que pugui oferir el major número de respostes possibles a les diferents necessitats financeres de la ciutadania i l'economia social i solidària. Per aquest motiu treballem en xarxa amb altres entitats emmarcades dins del moviment de les finances ètiques.\nCoop57 treballa en xarxa amb altres entitats, xarxes i federacions per articular estratègies de construcció conjunta de l'economia social i solidària amb les que promouen la intercooperació i la creació de mercat social per una construcció integral i alternativa del cicle econòmic dins les lògiques de l'economia social i solidària.\nProjecte desenvolupat amb Drupal / programación Dabne / diseny web noez.org / CSS Taller de diseño


De la Plana de Vic a Osona: Més de 50 cavalls arriben a Tona per celebrar la festa dels Tonis\nMés de 50 cavalls arriben a Tona per celebrar la festa dels Tonis\nTona va celebrar la festa de Sant Antoni Abat el diumenge passat 7 d'abril amb una participació total de 44 carros i més de cinquanta cavalls.\nEls carrers de Tona es van omplir per veure passar la comitiva que aquest any estava encapçalada pel ferrador de cavalls Joan Pagès com a abanderat. Com a abanderats hi havia Antoni Mas, veterinari, i Antoni Codina, jardiner. Com cada any, la rua anava acompanyada dels bastoners de l'Esbart Dansaire de Tona.\nEls abanderats que encapçalaven la comitiva\nEls bastoners de l'Esbart Dansaire de Tona\nMossèn Josep Molist amb Josep Salom,\nEls traginers es van concentrar a primera hora del matí a l'esplanada de la Canal on van començar la rua. A partir de la una del migdia es va fer la benedicció dels animals i la cercavila davant de la Plaça Major del poble a càrrec del nou mossèn Josep Molist acompanyat de l'alcalde Josep Salom.\nPublicat per Marina Solà Boeck a les 10:35\n"Hola Osona", la nova aplicació per a mòbils\nDiumenge esportiu amb la 3a Duatló de Bellmunt esc...\nMés de 50 cavalls arriben a Tona per celebrar la f...\nNúria Swan arriba a Summum


Barça i Slavia, dos clubs emmirallats\nEls dos equips femenins comparteixen l’ambició d’arribar lluny a la Women’s Champions League\nMolts quilòmetres separen Barcelona i la capital de la República Txeca, Praga: més de 1.300. Però el FC Barcelona i l’SK Slavia de Praga no són tan diferents com, a priori, podria semblar. Els orígens d’ambdós clubs es remunten a finals del segle XIX. De fet, l’Slavia és set anys més antic que el Barça, ja que els praguesos van fundar l’equip blanc-i-vermell el 1892.\nDe la mateixa manera que el Barça, l’Slavia també té un palmarès notable quant a competicions locals. L’equip de l’estrella acumula fins a 18 títols de Lliga –13 en l’època de Txecoslovàquia, 5 des que competeix a la Lliga txeca– i ha alçat un total de 9 copes nacionals – 5 de les quals des de la fundació de la República Txeca.\nÈxit del Femení\nEl futbol femení està creixent amb força tant a Barcelona com a Praga. El conjunt encapçalat per Lluís Cortés va fer un gran salt endavant la temporada passada a escala continental, quan va aconseguir arribar a la final de la Women’s Champions League per primera vegada. Per la seva banda, les txeques van aconseguir plantar-se als quarts de final.\nL’ambició aquesta temporada de les blaugranes és alta, com també ho és la de les blanc-i-vermelles. Els dos equips han superat la ronda de setzens i han accedit als vuitens de final. El Barça va golejar el Minsk (5-0), mentre que l’Slavia de Praga va veure com l’Arsenal les superava a casa seva per 2-5.\nLa importància del futbol formatiu\nTal com passa a Barcelona, a Praga són conscients de com n’és d’important cuidar la base del club. El futbol formatiu de l’Slavia és un dels més potents del país. Al grup 3 de la Divisió d’Honor juvenil, els blaugranes sumen 17 punts en set partits, a quatre punts del líder, el Saragossa. Per la seva banda, els blanc-i-vermells ocupen la quarta posició, amb 21 punts, a falta que encara disputin dos partits més.\nD’altra banda, la Youth League és un perfecte reflex de la seva germana gran, la Champions League. Els juvenils FC Barcelona i SK Slavia de Praga comparteixen el grup F, juntament amb el Borussia Dortmund i l’Inter de Milà. Els catalans són quarts –cap punt– i els txecs tercers –3 punts–, quan s’han disputat dos partits. De la mateixa manera que faran els primers equips a l’Stadion Eden, els juvenils de l’Slavia de Praga i del Barça es veuran les cares el dimecres 23 d’octubre a Horni Pocernice.


Domaine du Besset Aubusson-d'Auvergne França - Ofertes d'hotels amb els MILLORS DESCOMPTES EN LÍNIA\nAllotjaments a Aubusson-d'Auvergne\nLa Sauvetat, Aubusson-d'Auvergne, Aubusson-d'Auvergne, França, 63120 - Molt bona ubicació - Veure al mapa\nMés informació sobre Domaine du Besset\nAl visitar Vollore-Ville, vosté es sentirà com a casa a Domaine du Besset, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Domaine du Besset, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, aparcament de cotxes, habitació familiar.\nGaudiu de les comoditats d'alta gama com ara calefacció, articles de tocador, banyera, assecador de cabell, bany compartit per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Vollore-Ville, el Domaine du Besset és el lloc perfecte per una estimulant i emocionant escapada.


Un Dia Mundial de l’Olivera ple d’activitatsD.O. Oli de Mallorca | Un Dia Mundial de l’Olivera ple d’activitatsD.O. Oli de Mallorca\nVisites guiades, un taller de tast per infants, una trobada d’instagramers i un ball amb vermut són les activitats amb les que la DO Oli de Mallorca en col·laboració amb la DOP Oliva de Mallorca hem commemorat del Dia Mundial d’Olivera 2017, un conjunt de propostes amb les que hem volgut fer partícips als illencs de la importància de les olivars pel nostre entorn natural, la nostra cultura, la nostra gastronomia i desenvolupament econòmic passat, present i futur.\nCom a preescalfament, primer vàrem convidar una vintena d’instagramers locals a un instameet organitzat per @igers_mallorca a visitar la Finca Comassema, possessió la qual atresora nombroses i espectacular oliveres centenàries a més de la seva antiga tafona restaurada i visitable.\nPer dissabte dia 25 de novembre preparàrem un pla pels amants del swing i del vermut: l’Olive&Swing. Un vermut no és el mateix sense unes bones olives devora i no vos imagineu el bon tàndem que forma amb la Oliva Mallorquina!\nHo comprovaren tots els que hi passaren per la barra del nostre col·laborador Vermut Dos Perellons entre ball i ball amb el ritme del conjunt Long time no swing.\nDia 26 de novembre, el escollit pel Consejo Oleícola Internacional per celebrar anualment el Dia Mundial de l’Olivera, van tenir lloc la visita guiada ‘La senda de l’Oli. Palma ciutat OOVE’ i la visita a Es Colomer, olivar on es produeix Oli Verderol.\nTot i la pluja, una trentena de persones van participar de la ruta on Blanca de Banc de s’Oli treu a la llum aquells indrets amb un passat relacionat amb l’oli del centre històric de Palma, mentre altres tants es passejaren per un olivar que es compon com un veritable oasi dins l’àrea metropolitana com és Es Colomer.\nLes activitats relacionades amb el Dia Mundial de l’Olivera finalitzaren amb una activitat per a escolars al Casal Solleric, centre d’art a on des del mes de setembre s’ha pogut visitar la exposició ‘Llum d’Oli’ de Dolores Sampol, amb la que ha col·laborat Oli de Mallorca.\nSota el títol ‘Experimenta amb els sentits!’ vàrem convidar als alumnes de 3r i 4t de primària del CEIP Gènova a un joc sensorial amb el que van acabar per convertir-se en experts tastadors d’oli d’oliva verge extra.


Chalet Lilia Brienno Itàlia - Ofertes d'hotels amb els MILLORS DESCOMPTES EN LÍNIA\nVia Brugascia 6, Brienno, Brienno, Itàlia, 22010 - Veure al mapa\nMés informació sobre Chalet Lilia\nConvenientment situat a Nesso, Chalet Lilia és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Chalet Lilia és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, balcó/terrassa, despertador, aparell de televisió, TV satèl•lit/cable per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Chalet Lilia és una elecció inteligents per a viatgers a Nesso, i ofereix una estada relaxant i sense molèsties.


La Final s’ha celebrat el 6 d’abril a Montgat i l'Arnau González ha guanyat la prova d'equips de la segona fase del Fem Matemàtiques a nivell de tot Catalunya.\nDimecres 20 de març, l’anterior al Dia Mundial de la Poesia, gràcies a la gentilesa de l’Institut de Llengua i Literatura catalanes i de la Càtedra de Patrimoni Literari de la UdG, la doctora Anna Perera va oferir un tast de lectures i d’interpretació del llibre Vent d’aram als alumnes de segon de batxillerat que cursen Literatura Catalana.\nL’Anna ens en va presentar el poema pròleg En ronca veu i l’estructura en tres parts del conjunt, que corresponen a la percepció de la naturalesa exterior i interior de l’home, a l’amor i a la perspectiva de la mort, respectivament, temes constants en l’obra de Vinyoli.\nCoberta de la primera edició del poemari (1976)\nEl passat 14 de març es va celebrar a Terrassa la darrera edició del concurs de programació "ProgramaMe". L'institut Cendrassos va participar de nou en aquesta cita anual amb un equip format per 3 alumnes de 1r curs del Cicle Formatiu de Grau Superior - DAW (Desenvolupament d'Aplicacions Web).\nEn aquest concurs, els alumnes de centres de tot Catalunya, han de donar solució durant 4 hores, al màxim nombre de problemes informàtics dins els 10 proposats pel jurat. Per fer-ho, poden utilitzar qualsevol dels 3 llenguatges de programació disponibles: Java, C o C++. Es tracta d'un concurs on tant els coneixements, com l'estratègia en equip, tenen importància.\nEl trobador Cerverí de Girona no distingia camins en la mar. Ausiàs March, en els versos que impulsen Veles e vents, constatava gairebé dos segles més tard que aquells camins eren dubtosos. Tots dos es fonamentaven en la vella prevenció romana contra la navegació, pròpia de terra endins. Des dels temps d’Homer el mar, sigui de color de vi o d’un negre ferotge, ha estat el marc predilecte dels grans viatges i aventures literàries, complementaris de les nostres navegacions virtuals.\nParticipants en el concurs de narrativa periodística de secundària 2019


Símbols de la Passió a l'església de la Mare de Déu de Sales a Sueca.\nBrowse: Home / 2020 / juny / 03 / Passió pels símbols\nrondaller / 3 juny 2020 / Leave a comment / El detall, València\nEls peculiars símbols de la Passió de Crist a Sueca.\nQuan Indiana Jones se’n va anar a buscar el Sant Greal, va deixar ben clar que l’ésser humà fa el que calgui per tenir una bona relíquia, especialment si té connotacions bíbliques.\nJa he dit en altres ocasions que l’ésser humà necessita símbols, accions o coses físiques que li donin tranquil·litat o li recordin fets importants. Dir Jesús quan esternudes, encreuar els dits abans de dir o fer alguna cosa, posar una ferradura a la porta o dur les polseres de la sort que venen els top manta, en són només alguns.\nLes religions -i molt especialment la catòlica- afegeixen un plus als símbols, ja que atorguen poders màgics a figures, creus, penjolls, ossos o a qualsevol cosa que llunyanament algú hagi pogut afirmar que pertanyia a un sant. Entre totes elles, les més preuades són les que -suposadament- van tenir a veure amb la passió de Crist. Com la copa del darrer sopar de Jesús, que buscava l’Indiana.\nQuan allà pel segle IV, Helena de Constantinoble, la mare del gran Constantí, es va posar a arqueòloga i -també suposadament- va trobar la creu de Crist, es va engegar una poderosa maquinària que provocaria un important tràfec, tràfic i trànsit de relíquies: pues de la corona, trossets de fusta de la creu, claus, llances, retalls de la túnica…\nArmes a la paret\nLa representació de tots aquests elements relacionats amb la Passió, es va anar afegint a les creus, fins a crear el que s’anomena ‘Arma Christi‘. És a dir, les armes amb què Crist va vèncer la mort i el dimoni. Al segle XII Bernat de Claravall va potenciar el culte a les relíquies passionals. Més tard seria Francesc d’Assís qui ho faria.\nAixí doncs, s’anaren sumant a la creu l’esponja amb què li van donar a beure vinagre, la llança que el va ferir, les tenalles per treure els claus, el sol que es va eclipsar quan Jesús va expirar… Fins a trenta-cinc elements. Aquesta curiositat es pot veure en alguns passos de Setmana Santa.\nEl que resulta poc comú, és trobar aquests elements simbòlics a la façana d’una església i que ningú en parli. Al costat del portal de la parròquia de la Mare de Déu de Sales a Sueca (Ribera Baixa), trobem setze plafons ceràmics que, no només dibuixen els símbols, sinó que a més els acompanyen amb sentits rodolins:\nLa oreja que veis cortada\nnos muestra la fe y valor\ncon que un pobre pescador\nsacó por su Rey la espada.\nAquests impagables versets sembla que haurien sortit de la mà de Josep Bernat i Baldoví, escriptor nascut a Sueca el 1809. En realitat, Bernat va estudiar Lleis i va ser regidor de l’ajuntament de la vila i jutge. Entrà dins la política, arribant a diputat de les corts a Madrid. El seu caràcter ambigu, entre liberal i conservador, el portà a enfrontar-se amb els sectors més extremistes.\nPerò també li agradava la diversió i començà a publicar -en castellà i en valencià- escrits picants amb títols tan suggerents com ‘El virgo de Visanteta‘ que signava amb l’encara més suggerent pseudònim d'”Una musa més puta que les gallines“. L’escàndol generat va motivar que tornés a publicar aquesta mateixa obra amb menys càrrega eròtica.\nDins la fructífera activitat literària, Bernat utilitzava expressions populars, una rima fàcil, una sàtira mordaç i una clara intenció eròtica que arribava a un gran públic. Per això, em costa de creure que l’església li permetés escriure quartets per als símbols de la Passió de la façana. Però tot pot ser.\nL’església de la Mare de Déu de Sales és del segle XVII, tot i que el campanar és posterior. Segons la tradició, al segle XIV mentre llaurava el camp, un pagès que es deia Andreu Sales, va ensopegar amb el que va considerar que era un roc. En veure que les mules s’agenollaven, va descobrir que era la imatge de la Verge. En honor al pagès, la talla gòtica va ser batejada amb el seu cognom.\nSituació: plaça del Convent. Sueca\nArma Christi: creoendios.blogspot.com – wikiwand.co – ucm.es\nJosep Bernat i Baldoví: memoriavalencianista.cat – institutdelteatre.cat\nEsglésia de la M. D. de Sales: reialassociaciosales.com – campaners.com – jdiezarnal.com\nLa M. D. de Sales: gogistesvalencians.blogspot.com\nEtiquetes: Arma Christi, esglèsia, Josep Bernat i Baldoví, Mare de Déu de Sales, passió de Crist, Ribera Baixa, símbols, Sueca, València\n← Déu faça que trone i no pedregue\nEls suecs no són de Sueca (1) →


Boye: “Si estigués al judici del procés estaria enfadat amb tothom” | Col·legi de Periodistes de Catalunya\nInici / Actualitat / Boye: “Si estigués al judici del procés estaria enfadat amb tothom”\nL’advocat de Puigdemont i un dels èxits de vendes d’aquest Sant Jordi amb elseu llibre “...Y ahí lo dejo”, va participar, ahir a Manresa, en el cicle d’entrevistes “Pessics de Vida”. Boye va conversar amb el periodista Gonçal Mazcuñán.\nGonzalo Boye i Gonzal Mazcuñán, al final de l'acte\nL’advocat Gonzalo Boye porta una vida frenètica. Dorm als avions, passeja el gos de matinada i procura practicar esport sempre que pot mentre coordina la defensa de Carles Puigdemont i dels polítics catalans a l’exili i les signatures del seu llibre sobre la crònica judicial del procés “...Y ahí lo dejo” (Roca Editorial). Boye va omplir, ahir al vespre, a Manresa, l’auditori de la sala de la Plana de l’Om en la primera de les entrevistes trimestres del cicle “Pessics de Vida”, que organitza la Demarcació Catalunya Central del Col·legi de Periodistes i el Centre Cultural el Casino.\nEl periodista i expresident de la Demarcació Catalunya Central, Gonçal Mazcuñán, va entrevistar-lo durant una hora intensa durant la qual l’advocat va parlar del seu pas per la presó i de com veu i viu el judici del procés. Va dir que agraïa que cap dels acusats l’hagués triat com a advocat perquè “si estigués al judici del procés ja estaria enfadat amb tothom”. Es va abstenir d’emetre cap judici polític i en va argumentar els motius. Va assegurar que intenta mantenir el cap fred i dibuixar una estratègia de defensa des d’Europa estrictament tècnica evitant la implicació emocional. Boye va defensar que era “absolutament necessari sortir i lluitar des de fora. Des de dins només es pot resistir”. Pel que fa l’actitud d’Europa davant la causa catalana, el lletrat va manifestar que “Europa és un motor diesel i nosaltres volem que arrenqui a 200”. Si el judici no s’hagués internacionalitzat s’hauria fet a porta tancada i ningú l’hauria vist. El problema de la justícia espanyola, al seu entendre, és que no té contrapesos i que Espanya té una trajectòria democràtica molt curta i amb un procés de transició inacabat.\nQuè hauria passat si tots els polítics catalans haguessin marxat a fora, va ser una de les preguntes que va formular el públic a la recta final de l’acte. La resposta de Boye va ser clara: “Ara estaríem a punt de guanyar i no hi hauria judici”.\nBoye signant llibres\nEnric Badia, president de la demarcació, va presentar l'acte


Trump amenaça de “liquidar l’acord” amb Cuba | Internacional | EL PAÍS Catalunya\nEl president electe afirma que l’Havana ha d’oferir millors condicions als cubans i als EUA si vol mantenir la normalització de les relacions\nMiami 28 NOV 2016 - 21:15\tCET\nDonald Trump s'ha expressat en el llenguatge que coneix millor, el dels negocis i el de les xarxes socials, per llançar aquest dilluns una amenaça a Cuba: si no millora les condicions de “l'acord” pel qual Washington i l’Havana estan acostant posicions des de fa gairebé dos anys, quan assumeixi la presidència nord-americana el donarà per tancat, engegant a rodar o malmetent significativament la normalització de relacions començades per Barack Obama fa gairebé dos anys.\nTrump sortint de la seva residència a Florida aquest diumenge. JOE SKIPPER REUTERS\n“Si Cuba no es mostra disposada a oferir un acord més bo per als cubans, per als cubanoamericans i per al poble nord-americà en general, liquidaré l’acord”, ha dit el president electe en una piulada.\nEl missatge a les xarxes socials coincideix amb l’inici dels tributs a Cuba per la mort de Fidel Castro i amb l’arribada a l’Havana del primer vol comercial regular a la capital cubana des dels Estats Units en més de mig segle. Un pas més en la normalització de relacions i en les creixents inversions a l’illa de companyies nord-americanes. És, a més, el primer missatge que llança Trump sobre l’illa des que dissabte es va pronunciar sobre la mort del “brutal dictador” cubà.\nEn aquest comunicat, també prometia que, com a president, farà el possible “per garantir que els cubans puguin començar d’una vegada el seu camí cap a la prosperitat i la llibertat”, encara que no va arribar a concretar l’amenaça que sí que ha formulat ara. Malgrat tot, en aquest nou missatge tampoc explica què estaria disposat a “liquidar” d’una creixent relació en la qual també estan en joc molts interessos econòmics dels EUA.\nEn els gairebé dos anys d’acostament prudent, Obama ha restablert les relacions diplomàtiques amb Cuba, on ha reobert la seva ambaixada, i al març es va convertir en el primer president nord-americà a visitar l’illa en gairebé un segle. El demòcrata també ha flexibilitzat les condicions per viatjar a l’illa, encara que fer-hi turisme segueix estant, oficialment, vetat als nord-americans. Més significatius són els canvis en la política comercial. Encara que Obama no pot eliminar per si sol l’embargament –com que és una llei és competència del Congrés–, sí que ha estirat fins al màxim els límits dins de les normatives per permetre un intercanvi comercial creixent, d’una banda, per incentivar la iniciativa privada a l’illa i, de l'altra, per incentivar el que nombroses empreses nord-americanes veuen com un mercat natural, i sobretot proper, per als seus productes.\nLa majoria d’experts considera per això que encara que Trump pot arribar a alentir la normalització de relacions i fins i tot frenar algunes mesures, és molt improbable que reverteixi tots els passos que s'han fet, ja que suposaria un cop fort a grans interessos econòmics nord-americans, des de les grans aerolínies –que van a operar fins a 110 vols diaris a Cuba abans de finals d’any– fins als agricultors, que també pressionen per fer més negocis amb l’illa.\nUna de les persones més properes de Trump, la seva assessora i excap de campanya Kellyanne Conway, diumenge matisava les declaracions de Trump sobre Cuba. El president electe “està obert a estudiar i, de fet, a reiniciar les relacions amb Cuba”, va assegurar a la cadena ABC. “La seva crítica al que ha passat en els dos últims anys és molt simple: que no hem rebut res a canvi” de l’obertura, va afirmar. Segons va indicar, Trump afronta les negociacions amb Cuba de la mateixa manera que ho fa amb els interessos comercials: “No pots renunciar a tot i no rebre res a canvi”.


Voluntaris de CaixaBank classifiquen els aliments que es lliuren a FESBAL\nLa Sofia, en Juan i la petita Maya; la Clara; la Carmen i en Tomás; en Mohammad i la Fàtima. Són només algunes de les més de 45.000 persones en situació de vulnerabilitat que han rebut part de les 2.386 tones d'aliments recollides gràcies als donatius fets en el marc de la campanya solidària «Cap llar sense aliments» de la Fundació “la Caixa” i CaixaBank.\nEn la segona edició de «Cap llar sense aliments» s'han recaptat un total d'1,2 milions d'euros als quals se suma l'aportació d'un milió d'euros de Fundació “la Caixa”, una quantia que s'ha transformat en aliments bàsics que s'han distribuït entre els 54 bancs d'aliments que formen part de la Federació Espanyola de Bancs d'Aliments (FESBAL).\n“La distribució d'aliments entre els bancs es fa segons el nombre de beneficiaris que atén cada centre i segons l'índex de pobresa de cada província”, explicava el director de FESBAL, Miguel Fernández, a l'inici de la campanya. «Les conseqüències econòmiques de la COVID-19 han provocat una recessió generalitzada, però que afecta principalment les zones en què l'hostaleria i el turisme són la principal font d'ingressos», aclaria.\nSens dubte, l'últim any està suposant un repte en tots els àmbits i els bancs d'aliments no n'han quedat al marge. «No podem abaixar la guàrdia. El que més preocupa és que les existències dels bancs d'aliments siguin insuficients per atendre la demanda d'ajuda de tantes persones que avui la necessiten», assenyala Fernández.\nPrecisament per atendre a aquesta demanda i assegurar que totes les famílies en situació de vulnerabilitat puguin rebre aliments, CaixaBank i Fundació “la Caixa”, en el seu compromís amb la societat, impulsen el moviment #CapLlarSenseAliments.\nEls voluntaris, clau en el repartiment\nPerò si una peça hi ha clau en tot aquest engranatge solidari és, sens dubte, la dels voluntaris. Més de 3.000 persones dediquen el seu temps, sense percebre cap remuneració, a rebre els aliments, classificar-los, distribuir-los, etc.\nMaría Soledad, a través de l'Associació de Voluntaris de CaixaBank, col·labora amb AVESAR, l'Asociación Vecinal y Solidaria de Arenales (Las Palmas de Gran Canaria), en la classificació i l'entrega d'aliments a les persones que van al centre. «Abans del confinament, les persones que venien pertanyien, principalment, a col·lectius en risc d'exclusió, com ara dones maltractades o persones amb addiccions», comenta. «Ara, a l'associació venen persones que han tingut un nivell de vida mitjà i que, com a conseqüència de la pandèmia, s'han vist obligades a demanar ajuda, com ara parelles joves, dones embarassades o famílies que s'han quedat sense feina», explica.\nI és que la pandèmia de la COVID-19 ha provocat que a les cues de les entitats socials hi hagi un perfil de persones que fins aleshores no estaven en situació de vulnerabilitat. Aquests beneficiaris reben una cistella de la compra amb productes bàsics, entre els quals hi ha pasta, arròs, llegums, llet, fruita en conserva, tomàquet, oli i farina. A més, les famílies amb menors a càrrec seu reben llet infantil i productes adaptats a les necessitats dels més petits.\nDurant l'any passat, FESBAL va repartir entre gairebé 8.000 associacions beneficiàries més de 158 milions de quilos d'aliments, que van arribar a 1,5 milions de persones.\nVoluntàries de FESBAL en un dels magatzems de distribució\nUna tasca imprescindible, la dels bancs d'aliments i la dels voluntaris que s'encarreguen de fer arribar els queviures a les entitats. Una tasca altruista, però altament recompensada al cor.\n«Aquest voluntariat em va enganxar des del principi i m'omple de vida. És una experiència desinteressada, que em fa molt feliç. Quan sona el despertador per venir, faig un bot per preparar-me”, diu la Rosa, voluntària al Banc d'Aliments de Saragossa.\nUn sentiment que comparteix en Julio, ex-empleat de CaixaBank i voluntari al Banc d'Acció Solidària de València. «Quan sents que has estat afortunat en la vida, només et queda contribuir a escampar aquesta sort i ajudar en el que bonament es pugui», explica en Julio, que, a més de col·laborar amb el banc d'aliments, imparteix classes d'espanyol per a immigrants. «Sempre m'ha agradat la docència», apunta.\nEl moviment solidari #CapLlarSenseAliments reparteix més de 2.300 tones d'aliments als bancs d'aliments\nVoluntàries del banc d'aliments en un dels magatzems de distribució\nA la recerca d'una sortida laboral per a joves amb discapacitat intel·lectual\nDiscapacitat auditiva: com afecta la cerca de feina?


El Sindicat Agrícola | Espais de Patrimoni i Memòria\nEl Sindicat Agrícola\nLa sociabilitat agrària ha estat un factor essencial en la quotidianitat selvatana. A través dels sindicats agrícoles, pagesos i propietaris agraris s’han organitzat per defensar els seus interessos. La primera manifestació d’aquestes associacions va ser la Societat dels Pagesos, fundada el 1900.\nDes de la primeria del segle XX, la Selva ha gaudit d’un ric teixit associatiu. La primera expressió d’aquesta sociabilitat moderna en l’àmbit agrari és la Societat dels Pagesos, del 1900. Fins aleshores, els pagesos s’havien agrupat en gremis i confraries.\nParaules clau: associacionisme, oficis, segle XX.\nL’associacionisme agrari a la Selva. Els primers sindicats\nA principis del segle XX, l’associacionisme agrari es va assentar amb molta força a la Selva. La primera expressió de sociabilitat moderna que es coneix és la Societat dels Pagesos, de 1900. Més endavant, van sorgir altres associacions amb perfils molt diferenciats i, fins i tot, antagònics: L’Agrícola (1904), que agrupava els propietaris; la Sociedad de Obreros Agricultores –coneguda popularment com «la Raconera»– (1912), de caràcter obrerista; el Sindicat de Sant Andreu (1916), sota el paraigua del catolicisme social; el Sindicat de Sant Isidre (1920), sorgit de l’absorció de la Societat dels Pagesos per l’Agrícola; i Acció Obrers del Camp (1932), vinculada a la Unió de Rabassaires.\nEl Sindicat de Sant Isidre i el Sindicat de Sant Andreu\nEl Sindicat de Sant Isidre i el de Sant Andreu van ser els protagonistes de bona part de l’associacionisme agrari durant la dècada de 1920 i fins a l’adveniment de la guerra, el 1936. El Sindicat de Sant Andreu va ser la primera entitat en comercialitzar els productes dels pagesos associats, però tot i així no va ser mai una entitat estable, i el març de 1936 es va plantejar dissoldre’s. El Sindicat de Sant Isidre, tot i mantenir-se immòbil davant els esdeveniments, va ser un element influent en la política local durant la Dictadura de Primo de Rivera (1923-1930). Però es va recloure en proclamar-se la República (1931). Amb l’adveniment de la Revolució, l’estiu de 1936, el Sindicat de Sant Isidre va ser confiscat i tots els seus béns van ser posats a disposició del municipi.\nAcabada la guerra, el Sindicat de Sant Isidre va recuperar les propietats i, seguint les directrius del Nuevo Estado, va absorbir el que quedava del Sindicat de Sant Andreu. El 1953 es va convertir en Cooperativa Agrícola i, amb l’ajuda de l’Instituto Nacional de Colonización (INC), va millorar la seva activitat econòmica. D’aquesta manera s’iniciaven gairebé dues dècades de bonança econòmica gràcies al Celler i a la Caixa Rural. A finals de la dècada de 1970, la Cooperativa va patir una crisi de crèdit que s’allargaria fins al 1985 quan una part dels socis se’n va escindir i van constituir l’Avellanera. A partir d’aleshores, la Cooperativa va buscar nous models de gestió millorant la seva influència en els mercats internacionals amb el nom de Coselva.


Eines per parlar de sexualitat amb els infants de 3 a 8 anys – aFFaC\nEines per parlar de sexualitat amb els infants de 3 a 8 anys\nLa finalitat de la xerrada és la de donar eines per parlar de sexualitat, sigui a l’edat que sigui. Considerem que s’ha de poder parlar sempre. Això sí, partint del respecte i de l’interès que també tinguin els infants. En el cas dels infants d’entre 3 i 8 anys, es fa especial èmfasi a parlar de les vivències amb el cos.\n📅 Dia: 20 d’octubre\n🚪 Aforament màxim: 80 assistents.\nA càrrec d’Estel Malgosa, membre del Grup de recerca AFIN (Universitat Autònoma de Barcelona).


Renishaw presenta la seva darrera solució per al reglatge d’eines – ASCAMM\nRenishaw presenta la seva darrera solució per al reglatge d’eines\nEts aquí: Inici1 / Notícia2 / Renishaw presenta la seva darrera solució per al reglatge d’eine...\nRenishaw presenta la seva darrera solució per al reglatge d’eines, de gran solidesa i fiabilitat, per a aplicacions de tornejat i mecanitzat multitasca\nRenishaw, empresa d’enginyeria internacional, presentarà la nova sonda de reglatge d’eines APCA-45. Dissenyada expressament per als entorns de mecanitzat més hostils, com els centres de tornejat i màquines multitasca, la sonda APCA-45 és una solució robusta, fiable i automàtica per al reglatge d’una àmplia gamma d’eines, per exemple torns, ranuradores, roscadores i mandrinadores.\nA causa de la creixent demanda de productivitat en màquines CNC, el control de processos intel·ligent automàtic és fonamental per als fabricants moderns. L’automatització de tasques com el reglatge d’eines i la detecció d’eines trencades redueix la necessitat d’intervenció manual i augmenta el temps d’activitat de la màquina.\nLa nova sonda de reglatge d’eines APCA-45 permet implementar el mesurament d’eines automàtica en aplicacions de tornejat i mecanitzat multitasca. Els mesuraments es fan servir per al reglatge d’eines inicial i el control dels cicles de substitució, desgast, trencament i expansió tèrmica d’eines. Una sèrie d’innovadores funcions de disseny, com la coberta pneumàtica de protecció del palpador, la carcassa compacta d’acer inoxidable, el purgador d’aire integrat i el bufat d’aire opcional per neteja d’eines, garanteixen que la sonda APCA-45 està construïda per resistir els entorns de mecanitzat més hostils.\nExportacions i Importacions espanyoles de Motlles i Matrius EDGECAM ara soporta una de les eines més ràpides del Mecanitzat en 5 Eixo...


El rector de la UB no es pronuncia sobre el referèndum\nEl document de l'acord entre Sánchez i Iglesias El Nacional\nRelat (Fira) assegura el Mobile a Barcelona: "La situació política no està afectant" Carlota Serra\nEl Barça presenta la seva samarreta més catalana El Nacional\nPuigdemont prologa 'Egmont', una obra de Goethe sobre l'opressió i la resistència Gustau Nerín\nQuè és l'acetat de vitamina E, que ha causat la mort dels vapejadors als EUA? El Nacional\nQuatre falsedats sobre el Bluetooth que deus haver sentit dir moltes vegades El Nacional\nEl rector de la UB no es pronuncia sobre la cessió de locals per al referèndum\nBarcelona. Dijous, 21 de setembre de 2017\nLa cessió de locals universitaris per al referèndum genera molta tensió a la comunitat acadèmica a algunes universitats. A la Universitat de Barcelona (UB), la Coordinadora Obrera Sindical (COS) ha criticat que el rector Joan Elias no ha ofert locals per a la celebració del referèndum, a deu dies d'aquest. I ha exigit que l'equip de govern acompleixi els acords de la Junta de Govern del 30 de juny, en què es va acordar l'adhesió al Pacte Nacional per al Referèndum per 24 vots a favor, 13 en contra i dues abstencions. Però a l'acord s'establia que es pretenia "impulsar un pacte entre els governs de l'Estat i de la Generalitat que permeti la celebració d'un Referèndum eficaç i vinculant", però no es concretaven les mesures per a això. La COS parla del "silenciament dantesc de la UB sobre el major conflicte polític viscut a Catalunya des del 1977". Preguntat per El Nacional sobre aquesta qüestió, el rectorat de la Universitat de Barcelona no ha contestat sobre si oferirà locals per al referèndum, i s'ha limitat a respondre que "no han rebut cap petició oficial per a fer-ho" però també han aclarit que no han rebut cap requeriment judicial o de la Fiscalia perquè no ho fessin. El rectorat ha comentat, amb evasives, que la seva posició sobre el referèndum és la fixada ahir en un comunicat conjunt dels 8 rectors de les universitats públiques catalanes. Aquesta mateixa tarda Elias ha emès un comunicat on expressa el seu "rebuig més profund a l’escalada d’hostilitats entre la Generalitat i l’Estat". El comunicat evita qualsevol crítica directa al govern central i aposta pel diàleg i la negociació, però formula una crítica directa a la intervenció dels comptes perquè "bloqueja totalment el nostre funcionament ordinari". I fa una crida a la no-violència i al "respecte al marc legal".\nJoan Elias. Foto: UB.\nEls 8 rectors de les universitats públiques catalanes ahir van consensuar un manifest molt eteri, en què ni tan sols hi ha cap menció clara al referèndum, al dret a decidir, ni als atacs del govern central contra l'autonomia. Es limita a condemnar "els episodis coercitius de la llibertat d'expressió que s'estan produint en els darrers dies". El breu text reivindica el diàleg, la llibertat d'expressió i el respecte a l'altre i a les lleis. I acaba amb una disquisició que no fa referència directa als fets d'actualitat: "La visió universal que és pròpia de la universitat obliga a fixar-se en els valors més fonamentals que estan a la base de la convivència i els drets de les persones. Totes les autoritats i institucions han d'actuar amb un respecte escrupolós a aquests valors originals de la democràcia i de la llibertat".\nEls moviments universitaris a les antípodes\nLes principals sindicats estudiantils, representants de partits polítics d'esquerres i sobiranistes a les universitats i el Consell Nacional de la Joventut de Catalunya van signar ahir un manifest força diferent en què clarament fan costat al "Govern de Catalunya i a la voluntat del seu poble". Afirma que els successos d'ahir, "vulneren principis fonamentals de la democràcia". Amb el principi que "les universitats no poden romandre al marge" del que està succeint exigeixen al govern espanyol que pacti el referèndum i proposen que es pacti una "aturada general indefinida i unitària de les universitats", per dinamitzar la mobilització social.\nLleida en contra\nA la Universitat de Lleida alguns grups d'estudiants han reclamat insistentment la dimissió del rector, Roberto Fernández. Aquest havia afirmat que la Universitat havia de ser "neutral" en aquest conflicte. Ahir es van manifestar 700 universitaris pel dret a decidir i contra el rector. Uns 300 s'han tancat al centre i han convocat una nova manifestació per a avui. La UdL és la única universitat pública catalana que va rebutjar la proposta d’adhesió al Pacte Nacional pel Dret a Decidir per 19 vots en contra, 9 a favor, 5 en blanc, 2 abstencions i un de nul. En canvi el rector de la Universitat de Girona (UdG) ha manifestat clarament el suport institucional al referèndum i ha participat en els actes en favor d'aquest.\nPlaça cívica UAB Bellaterra#universitat #referendum #notincpor #votarem #ref1oct @JulianAssange #rajoy #pp #psc #catalunya #catalonia pic.twitter.com/hIXkd7wSyU\n— Pep Guilanyà (@pepguilanya) 21 de setembre de 2017\nEstudiants mobilitzats a la UAB\nLa convocatòria en favor del dret a decidir i contra la repressió de la Plaça Cívica de la Universitat Autònoma de Barcelona (UAB) ha comptat amb un ple absolut, en un acte amb participació de Lluís Llach, David Fernández, Josep Maria Terricabras i altres líders sobiranistes. 5.000 persones, segons els organitzadors, han assistit a la concentració. A la Diagonal de Barcelona alguns alumnes de la UB han tallat la Diagonal en una protesta contra l'actuació del govern espanyol. A continuació s'han sumat a altres concentracions i han promés noves mobilitzacions. Per altra banda, més de 1.400 professors i investigadors universitaris, catalans i d'arreu del món han signat un document en favor del referèndum. És la resposta a un manifest signat per 400 acadèmics en què es posicionaven en contra del referèndum i exigien al govern espanyol que actués amb fermesa contra el soberanisme.\nELECCIONS UB Descafeïnada presentació de candidats a rector de la UB Gustau Nerín\nUNIVERSITATS Elias, nou rector de la UB: "Recuperarem la il·lusió" Gustau Nerín\nEn directe P.Masó,C.Forment,M.González\ninvestidura PSOE i Podemos firmen un preacord de coalició amb Iglesias de vicepresident Nicolas Tomás\ninvestidura El preacord Sánchez-Iglesias: "diàleg dins la Constitució" i "garantir la convivència" Nicolas Tomás\nEditorial El procés engoleix Rivera (i Girauta, de propina) José Antich\nEleccions 10-N Carles Puigdemont: "Uns genis" El Nacional\nINVESTIDURA El document de l'acord entre Sánchez i Iglesias El Nacional\nEleccions 10-N Enquesta TV3 | Sánchez recula, Vox tercera força i Cs s'ensorra Pepa Masó\nLa sentència Tsunami talla l'AP-7 i l'N-II a la Jonquera Gemma Liñán


Masterclass amb Orrin Evans – Fundació Conservatori Liceu\nMasterclass amb Orrin Evans\nEl nou pianista dels The Bad Plus\nL’any passat rebíem novament els The Bad Plus al Conservatori del Liceu amb l’emoció d’estar assistint al comiat del seu pianista Ethan Iverson. També sabíem ja qui tindria l’enorme responsabilitat de ser el seu substitut en aquest trio que tant havia connectat amb els nostres estudiants i que ha dinamitat tots els prejudicis i apriorismes d’aquest tipus de formació, tant amb les seves versions d’ídols del rock i l’indie com amb les seves composicions originals.\nAra podrem comprovar per què l’expectació per aquest canvi està plenament justificada. El nou membre de The Bad Plus Orrin Evans, un dels “Young Lions” del straight-ahead jazz que emergí durant els anys 90, ens visitarà per oferir-nos els consells propis d’un dels pianistes més respectats del moment i capaç de guanyar la confiança absoluta de segells discogràfics com Criss Cross Jazz, Palmetto o Post-Tone Records, amb els que ha gravat fins a 25 discos com a líder, com els aclamats Captain Black Big Band, Justin Time o Tarbaby.\nMúsic centrat en el hard bop amb pinzellades de soul-jazz i R&B (quan s’agermana amb vocalistes com Denise King o la seva dona, Dawn Warren), Evans ha creat un estil en l’estela de McCoy Tyner, Horace Silver, Bud Powell i Thelonious Monk, qualificat pel The New York Times en aquests termes: “ens fa pensar en el mètode socràtic, li agrada el raonament dialèctic i la investigació declarativa: en les seves mans sovint juga a fer paper d’un tenaç instigador”.\nAmb The Evolution of Oneself marcà un punt culminant, i alhora revisió, de la seva evolució estètica juntament amb Christian McBride i Karriem Riggins, i ara, amb la incorporació a The Bad Plus des del gener passat, podrà anar un pas enllà en el seu camí sempre marcat, com els seus nous companys, per la llibertat creativa.\n… VINE TAMBÉ AL SEU CONCERT AMB ELS THE BAD PLUS A L’AUDITORI DEL CONSERVATORI LICEU DINS EL VOLL-DAMM FESTIVAL INTERNACIONAL DE JAZZ DE BARCELONA!


La lluita tant jurídica com de mobilitzacions ha aconseguit aquest cobrament ara al mes de març. Ara bé, el sarcasme de l’Administració arriba fins al punt d'escatimar-nos part del pagament, en aplicar l’Acord de Govern 44/2012 en què el Govern del Sr. Mas ens va treure un 5% de la massa salarial del 2012. La IAC demanarà una reunió urgent de la Mesa General per reclamar que paguin el que correspon sense retallades. USTEC·STEs (IAC) estudiarà la impugnació d'aquest acord de govern en aquest punt.\nUSTEC�STEs exigeix a l�administraci� catalana el cobrament d�aquesta part immediatament i la restituci� de totes les pagues extres i condicions laborals perdudes en els darrers anys.\nUSTEC�STEs exigeix a l�administraci� catalana el cobrament d�aquesta part immediatament al gener i la restituci� de totes les pagues extres i condicions laborals perdudes en els darrers anys.


Una exposició virtual recull l’obra de més de 40 artistes de la província durant el confinament | Canal56 Notícies\nInicio Cultura Una exposició virtual recull l’obra de més de 40 artistes de la província durant el confinament\non: 21/05/2020 En: Cultura\nEls més de dos mesos que la pandèmia de la Covid-19 ha confinat als espanyols han sigut tot un revulsiu per a la creació i l’art. Ara, una exposició virtual recull el resultat d’algunes d’aquestes creacions signades per més de 40 artistes de la província de Castelló, al costat de dos creadors convidats. L’exposició titulada “El visible” s’inaugurarà diumenge que ve 24 de maig, a les 20 hores, a través d’una plataforma digital oberta al món, que podrà visitar-se les 24 hores al dia, els 365 dies de l’any.\nLa directora artística i comissària de l’exposició, Patricia Mir, defensa la necessitat d’aquest projecte. “El pintor suís Paul Klee va dir en una ocasió que l’art no reprodueix el visible, sinó que el torna visible. El títol de la mostra té una doble vessant. D’una banda, fer complir la màxima de Klee de convertir aquesta realitat que ens ha tocat viure a causa de la pandèmia en una cosa tangible. I, per l’altre, fer visible el talent immens que posseeixen els nostres creadors i que ara sembla perillosament silenciat”, assenyala.\nL’exposició la conformen artistes de tota la província des de Els Ports fins a la Plana Baixa; des de les Coves de Vinromà fins a Segorbe, passant per Almassora, Vila-real, Onda, Nules, l’Alcora, Borriana, Borriol, La Pobla, Vall d’Uixó, Moncofa, Benicàssim i, per descomptat, la capital i el seu districte marítim.\n“La majoria dels treballs seleccionats reflexionen sobre aquelles emocions que tots hem sentit aquests dies; por, incredulitat, incertesa, angoixa, sensació de tancament, silenci, mort, dolor; però també consciència ecològica, reconciliació amb la naturalesa, esperança en el futur, desig d’immortalitzar als teus éssers més pròxims”, explica la comissària.\nL’elenc d’artistes castellonencs es completa amb dos convidats de luxe. D’una banda el pintor madrileny Marcos Carrasco, posseïdor d’una personalitat artística inconfusible i, per l’altre, la jove artista visual alemanya Alexandra Knie, investigadora de l’univers i el seu potencial creador. “L’elecció d’aquests dos artistes no ha sigut casual. Madrid ha sigut una de les ciutats espanyoles més afectades per la Covid-19 i volíem, d’una manera simbòlica, germanar els dos territoris. En el cas d’Alexandra té més a veure amb la solució al problema. El món i, especialment, la Unió Europea amb països tan forts com Alemanya han de treballar units, més que mai, per a ajudar-nos a eixir d’aquest malson. Marcos ens germana amb Madrid i Alexandra amb la Unió Europea”, afirma Patricia Mir.\nEls creadors que participen en l’exposició són noms veterans del panorama artístic provincial com Vicente Traver Calzada, Santiago Rebollida, Pepe Forner, Amat Bellés, Fandos, Manolo Sales, Elisa Merino, Marcelo Díaz, Jerónimo Uribe, Jere, Guillen Vivas, Paqui Fuster, Joan Callergues, Mari Carmen López Olivares, Pere Ribera, Gabriela Alemany, Luis Bolumar, Pilar Edo, Luis Fabra o Tere Colomé; al costat de noms com Pau D’Antoni, Carmela Tello, Mónica González, Inma García Valderas, Jorge Ortiz, María Griñó, Santi Tena, Eva de Pilar, Tica Godoy, Vicente Guerola, Molina Nogueres, Beatriz Redón, Kike Payá i també la joventut i el talent sobrat d’Ana Vernia, Carlos Asensio, Altea Grau, Nacho Puerto, Juan Poré, Ana Beltrán, Juan Antonio Álvarez, Tiberiu Mateescu, Juanma Gavara i Ángel Igual.\nEls portaveus de Peníscola manifesten la disconformitat i demanen explicacions sobre no sol·licitar el passe a la fase 2


Presentació de la campanya 'Lleida per la Reforma Horària 2016' - Associació Slow Shop Lleida\nÉs sabut que els horaris que regeixen les nostres vides afecten el benestar d’adults i infants per igual, que la falta de sintonia entre necessitats i obligacions fan que la nostra jornada horària acabi essent un obstacle per al desenvolupament personal, formatiu i laboral.\nÉs hora de qüestionar-nos perquè vivim amb la sensació de no tenir mai temps per a nosaltres i els nostres, per a l’oci i per a la formació, per a fer salut i descansar. Sensibilitzats per aquesta problemàtica, des d’Slow Shop Lleida fem una clara aposta per una nova gestió del temps que ens permeti progressar socialment.\nDes de l’associació, conjuntament amb Fabian Mohedano de la Iniciativa per a la Reforma Horària i l’Ajuntament de Lleida, promourem una sèrie d’accions encaminades a posicionar a Lleida com a ciutat que promou el benestar i que fomenta la qualitat de vida dels seus ciutadans:\nPresentació de la moció per la Reforma Horària a l’Ajuntament de Lleida\nDivendres 21 d’octubre a les 14.00 h.\nXerrada a la Sala Alfred Perenya sobre la Reforma Horària amb Fabian Mohedano\nDiada ‘LLEIDA per a la Reforma Horària’.\nComerços, serveis i empreses de la ciutat practicant un horari més racional.\nL’èxit d’aquesta iniciativa depèn de tothom i us animem a participar-hi activament. L’adhesió de tots i totes és important per a què sigui possible. Comptem amb vosaltres!\n[Descarregeu-vos el cartell de la campanya]


Residence Guest House Jeskas Melturi Letònia - Ofertes d'hotels amb els MILLORS DESCOMPTES EN LÍNIA\n"Amata", Amata, Amatas novads, Drabesu pagasts, Melturi, Melturi, Letònia, LV-4101 - Veure al mapa\nMés informació sobre Residence Guest House Jeskas\nAl visitar Melturi, vosté es sentirà com a casa a Residence Guest House Jeskas, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nResidence Guest House Jeskas ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix transport hotel/aeroport, biblioteca, servei de llançadora, àrea de TV/saló compartit, cuina compartida.\nL'ambient de Residence Guest House Jeskas es reflexa en cada habitació. calefacció, balcó/terrassa, aparell de televisió, aparell de televisió LCD/pantalla de plasma, nevera són només algunes de les comoditats a la vostra disposició. L'hotel ofereix meravelloses instal.lacions d'oci com platja privada, pesca, jardí que faran de la vostra estada una experiència inoblidable. Sigui quina sigui la seva raó per visitar Melturi, el Residence Guest House Jeskas és el lloc perfecte per una estimulant i emocionant escapada.


Veritat o fals, el pernil Bellota s'obté d'un porc que sols ha menjat glans - Jamonarium\nInici > Blog>Category 1>Veritat o fals, el pernil Bellota s'obté d'un porc que sols ha menjat glans\nIn: Category 1 Comentari: 0 Hit: 6654\nSempre hem cregut que els pernils de gla provenen de porcs ibèrics que han estat alimentats només amb glans, però hem de saber que això és una cosa materialment impossible, perquè? us ho expliquem a continuació.\nEl gla prové de nombroses espècies d'arbres, com són: el roure, l'alzina, la surera o el roure de fulla petita (tots de la mateixa família), té el seu cicle de maduració propi i només estarà disponible després de la fase de floració. Aquesta etapa, sol començar a la primavera, però pot allargar-se fins a la tardor. Sempre dependrà del clima i les pluges que tinguem durant l’any.\nHem de saber que el gla sol trigar bastant temps a caure, i l'òptim és que l'animal ho menja fresc i en les millors condicions, per això es fa coincidir l'època de pastura amb la època en què les glans comencen a madurar, anomenada Montanera. Aquest període va entre octubre i gener aproximadament.\nQué es la Montanera?\nLa Montanera és la fase final de la cria del porc ibèric, on passeja per les deveses, alimentant-se de forma natural i engreixant abans de ser sacrificat. A més de les glans, a la devesa l'animal pot trobar herbes aromàtiques, pastures naturals i tot tipus d'aliments que proporcionen al porc ibèric una dieta completa i dona al porc el sabor tan característic.\nEl porc ibèric, que fins ara s'alimentava de pinsos de procedència natural, sol arribar a l'època de Montanera amb 80-90 quilos de pes i durant el temps que pasta de forma natural, (uns 4 mesos) arribarà a assolir els 170- 180 quilos. La seva dieta diària estarà basada en uns 8 quilos de gla, però a més també s'inclouran entre 2-3 quilos de pastures naturals i herbes.\nAixí que la resposta és no, no existeixen pernils de gla que provinguin de porcs que mengen exclusivament glans. Això sí, el fet que la incloguin en la seva dieta és un factor determinant que afectarà de manera directa a la qualitat final de la peça obtinguda.\nEtiquetes: veritat fals pernil bellota obte porc sols menjat glans


El Consell eliminarà les polèmiques ART dia 13\n20 setembre 2019 18:10\nAprovarà la modificació definitiva del Pla Territorial amb el suport de tots els grups excepte UM. S'eliminaran 465 hectàrees de nou creixement urbanístic\nQuim Torres | 24 desembre 2010\nEl Consell aprovarà definitivament dia 13 la modificació del Pla Territorial per eliminar-ne per sempre les polèmiques Àrees de Reconversió Territorial (ART), permutes urbanístiques autoritzades pel PP i UM l'any 2004 i que haurien permès urbanitzar 465 hectàrees. L'acord, que tindrà el suport de tots tret d'UM, encara està subjecte a l'informe tècnic de la Comissió Balear de Medi Ambient, que n'ha endarrerit el vistiplau, previst inicialment per a ahir. La presidenta, Francina Armengol, l'anuncià en la copa de Nadal.\nL'aprovació implica eliminar les ART amb nous creixements, algunes de les quals foren investigades per la justícia. Les àrees suprimides es trobaven a Calvià, Sóller, Pollença, Santa Margalida, Manacor, Santanyí, Palma, Llucmajor, Campos, Alcúdia i Marratxí. L'eliminació suposa reduir la capacitat d'expansió dels municipis afectats, de manera que es passarà de les 650 hectàrees de nou creixement previstes l'any 2004 a les 185 d'ara. Les 465 hectàrees que es perden afecten sobretot Llucmajor (95 hectàrees), Palma (87), Campos (75) i Calvià (46).\nL'acord inclou canvis respecte de l'aprovació inicial de juny a partir de les 74 al·legacions rebudes. Així, s'han modificat compensacions de creixement que s'atorgaven als municipis que perdien l'ART. Aquest és el cas de Calvià, que es podrà engrandir més (de 48 a 52 hectàrees); Manacor (que passa de 5 a 16) i Pollença (de 2 a 13). En canvi, Campos perd creixement (passa de 12 a 2 hectàrees), perquè es reconeix com a urbanitzable part del sòl de la Ràpita que s'havia qualificat de rústic. Així, per tant, l'eliminació d'aquesta ART de la Ràpida provocarà que s'hi pugui construir. Finalment, s'amplia l'espai dels Àmbits d'Intervenció Paisatgística (AIP) de la Real, Son Reus i el torrent Gros, unes zones on es delimiten paràmetres restrictius per poder-hi actuar.\n"És una bona manera d'acabar l'any", afirmà Armengol, que definí la modificació com una passa més per avançar cap a una Mallorca "menys urbanitzada i de més qualitat i on es posi en valor el paisatge". El portaveu del PP, Fernando Rubio, assegurà que el seu partit serà "coherent" amb l'acord assolit per juny, quan votà a favor d'eliminar les ART.


Kutools for Outlook 4.00: notes de la versió\nKutools for Outlook 4.00 ja està disponible. Podeu actualitzar o obtenir una versió de prova gratuïta d'aquesta versió des de la baixada aquí. Consell: funció completa i funció, ruta gratuïta en 45 dies!\n1. Carpeta de temps segur\nObre Outlook Carpeta de temps segur amb només un clic. Mostra la captura de pantalla:\n2. Introduïu automàticament la data actual a l'assumpte\nS'està comprovant el Afegiu una data a un tema quan aparegui un nou correu electrònic opció en el opcions quadre de diàleg i la data actual es pot afegir automàticament al tema quan es componen correus electrònics nous. Mostra la captura de pantalla:\n3. Inseriu la data automàticament amb la signatura\nDesprés de comprovar Afegiu la signatura de la data quan aparegui un nou correu electrònic opció en el opcions El quadre de diàleg, la signatura amb la data actual o la data i l'hora es poden inserir automàticament al cos del correu electrònic quan componeu correus electrònics nous. Mostra la captura de pantalla:\n4. Afegiu salutació automàticament quan respongueu correus electrònics\nDesprés de comprovar l'opció Afegir salutació quan l'opció de resposta al quadre de diàleg Opcions, inserirà automàticament la salutació al principi del cos del correu electrònic quan respongui un correu electrònic. Mostra la captura de pantalla:\n5. Augmenta automàticament la mida específica quan llegeix, composa i respon un correu electrònic\nDesprés de canviar el percentatge de zoom en el opcions quadre de diàleg, el nivell de zoom es canviarà automàticament i permanentment al zoom especificat quan es llegeixi, componi, respongui i reenviï missatges de correu electrònic a Outlook.\nVeure captures de pantalla:\n6. Suport d'inserir / suprimir comentaris (només per Outlook 2010)\nPlease click Kutools > Nou comút per inserir comentaris per inserir comentaris al respondre o compondre correus electrònics en Outlook 2010. Mostra la captura de pantalla:\nPodeu eliminar el comentari seleccionat fent clic Suprimeix el comentari botó; o Suprimeix tots els comentaris des del cos del correu electrònic actual fent clic Suprimeix tots els comentaris botó Mostra la captura de pantalla:\n7. Suport Outlook 2016\n8. S'han solucionat alguns errors menors.


Avís Legal - Construccions 360+\nEl propòsit d’aquest Avís Legal, és informar als usuaris de www.construccions360plus.com , domiciliada en, Passeig Pere III, 18la raó social del Responsable de tractament és SERVEIS INTEGRALS 360 PLUS, S.L. , de quina és la seva política de protecció de la privacitat i confidencialitat de les dades de caràcter personal que els seus usuaris faciliten de forma lliure i voluntària.\nSERVEIS INTEGRALS 360 PLUS, S.L. posa en coneixement que disposa de les seves dades de caràcter personal especificats en el corresponent registre d’activitats del tractament de l’empresa denominat Gestió d’Usuaris Web.\nEls destinataris de la informació són tots els departaments, compartiments, locals i entitats associades en els quals s’organitzen SERVEIS INTEGRALS 360 PLUS, S.L. . i no seran cedits a cap tercer excepte en els casos que existeix una obligació legal.\nEn tot cas, vostè té dret a obtenir la confirmació sobre si a SERVEIS INTEGRALS 360 PLUS, S.L. , estem tractant les seves dades personals per tant té dret a accedir a les seves dades personals, rectificar les dades inexactes o sol·licitar-ne la supressió quan la informació ja no sigui necessaris.\nÚniacemt el camp E-MAIL es d´obligada cumplimentació per poder fer efectiva la seva sol·licitud d’informació\nLa Web www.construccions360plus.com ha adoptat les mesures d’índole tècnica i organitzatives necessàries, segons el nivell de seguretat de protecció de dades que correspongui legalment, per garantir la seguretat del tractament de dades de caràcter personal que constitueix el seu fitxer automatitzat. No obstant això, el usuari ha de ser conscient que en l’actualitat les mesures de seguretat a Internet no són imprevisibles i per tant no està a salvo de possibles intromissions il·legals i improdusades, que no serien responsabilitat de SERVEIS INTEGRALS 360 PLUS, S.L. , ja que ha actuat amb la diligència deguda per protegir els dades conforme determina la llei.\nLa Web www.construccions360plus.com utilitza cookies o altres procediments similars amb finalitats merament estadístiques. Aquestes informacions es capturen de forma automàtica i anònima, de manera que no és possible identificar individualment a cap usuari. Els usuaris poden impedir el funcionament de les cookies mitjançant les opcions que tots els navegadors posen a la seva disposició. Es recomana als usuaris que desitgen desactivar les cookies que consulten els sistemes d’ajuda dels navegadors que utilitzen\nLa Web www.construccions360plus.com farà tot el possible perquè la seva informació està sempre actualitzada. No obstant això, la responsabilitat sobre la qualitat de les dades depèn del titular d’ells, d’aquí que si existeix una modificació dels dades, l’usuari de la web els comunicarà al Responsable del Fitxer, declinant tota responsabilitat en cas que omiti el seu obligació de notificar els canvis. La prestació del servei d’aquesta web i les presents condicions d’ús del lloc web es regeixen per la Llei Espanyola. Per qualsevol discrepància en l’execució, interpretació, compliment d’aquestes condicions, les parts es sotmeten als Jutjats i Tribunals competents.


La llavor - Embrió - Botànica Agrícola i forestal\nindex > org.reproductors > llavor > embrió\nÉs l'esporòfit de les plantes superiors en la primera fase de creixement, abans de la germinació. És en realitat una planta en miniatura que ha interromput el seu desenvolupament fins al moment que es doni la germinació. Es presenta sota la forma d'un eix en el qual es poden reconèixer, amb més o menys dificultat, un conjunt de segments: l'hipocòtil, la radícula, la plúmula i els cotilèdons.\nHipocòtil: És el segment més inferior de l'embrió que es posa en contacte amb la radícula; no obstant això, un cop es desenvolupi la plàntula també es podrà diferenciar un segment superior, l'epicòtil, que està a tocar de la plúmula o gèmmula. La veritable tija sorgirà del petit segment comprès entre ambdós extrems.\nRadícula: Correspon a l'extrem basal de l'embrió i es troba situada de manera preferent girada cap al micròpil, d'on sortirà durant la germinació juntament amb l'hipocòtil per donar lloc a la rel primària, tot i que en algunes plantes, especialment en les monocotiledònies, el sistema radicular es torna ben aviat adventici.\nPlúmula: Es localitza pel damunt del nus d'on surten els cotilèdons, clarament orientada cap a la càlaza, i està constituïda per fulles rudimentàries i meristemes apicals; és, en definitiva, l'estructura que més tard es transformarà en la tija de la planta.\nCotilèdons: Són fulles embrionàries, és a dir, no s'originen a partir de borrons com passa amb les fulles vertaderes o nomofil·les, sinó que ja es troben formades en l'embrió de la llavor. Acostumen a ser molt simples i de vida relativament curta; es presenten en nombre variable: una a les monocotiledònies, per bé que romàs a l'interior de la llavor; dues a les dicotiledònies i en nombre superior de dos a les gimnospermes. No obstant això, hi ha algunes excepcions.\nPlantules de dicotiledònies:\na: Galium aparine, b: Polygonum convolvulus, c: Daucus carota\nc: cotiledons, fv: fulla verdadera, h: hipocòtil\nCotilèdons de Lithospermum arvense\nCotilèdons d'estramoni (Datura stramonium)\nAquestes fulles realitzen funcions diverses:\nRepresenten el paper d'òrgans d'emmagatzematge, com ocorre en algunes lleguminoses (ex., Vicia, Phaseolus).\nConstitueixen estructures fotosintètiques.\nFan el paper d'estructures que absorbeixen les reserves alimentàries de la llavor. És especialment notable el paper que fa en aquest sentit el cotilèdon de les gramínies, anomenat escutel (ex., Zea).


Victòria del Reus amb recompensa | Reusdigital.cat diari de Reus. Notícies i actualitat del Camp de Tarragona\nEls reusencs han guanyat 4 a 7 al Lloret i retallen distàncies amb el quart classificat\n24 d'Abril de 2016, per Clàudia Bonet\nEl Reus s'ha imposat al Lloret\nEl Reus Deportiu s'emporta els tres punts de la pista del CH Lloret (Selva), després d'imposar-se per 4 gols a 7. Els reusencs escurcen les distàncies i se situen a tres punts de la quarta posició, que ocupa el Moritz Vendrell. Els vendrellencs després de sis jornades sense afluixar, han perdut per 5 gols a 3 amb l'Igualada.\nEls locals han estat els primers a avisar a la porteria de Roger Molina, però han estat els reusencs qui han estrenat l'electrònic. Tot i així, el gol no ha arribat fins al minut 20 quan, de penal, Marc Coy ha anotat el primer. Un minut més tard, amb el 0 a 1, el Lloret també ha disposat d'un penal, però Molina ha aturat el tir de Roger Martí. Els locals han insistit i Xavier Crespo ha tornat a establir l'empat abans del descans.\nEn el segon temps, el marcador s'ha capgirat. Just a l'inici, Xavier Sulé ha fet pujar l'1 a 2 que avançava el seu equip. L'avantatge dels locals però, ha durat poc, ja que Marc Coy, tot i fallar un penal al 27, tornaria a aparèixer per fer el segon dels roig-i-negres, al minut 30. Els de Manuel Barcelo han arribat a la desena falta d'equip i Marín ha aprofitat el tir directe per tornar a decantar la balança a favor dels reusencs. Un minut més tard, al 40, de penal, Marc Coy anotaria el quart dels roig-i-negres i el seu tercer gol de la nit. Amb el partit encarrilat, els locals també han disposat d'ocasions i Carbó ha retallat les distàncies amb una diana al 43.\nEn els darrers minuts, s'ha intensificat el ritme i s'ha vist reflectit en el marcador. Amb tres minuts s'han vist fins a quatre gols. Marc Ollé ha establert el 3 a 5 al 48, però no ha passat ni un minut que Crespo ha retallat distàncies amb el 4 a 5. Manuel Barcelo ha decidit jugar amb cinc jugadors de pista per intentar l'últim atac, però Marín ha robat una bola i ha sentenciat amb el 4 a 6. Finalment, Marc Coy, aprofitaria els últims instants per fer pujar el setè i definitiu. Amb el 4 a 7, els reusencs sumen tres punts importantíssims que els permeten retallar distàncies amb el quart classificat, un Moritz Vendrell que ha perdut per 5 gols a 3 amb l'Igualada. El pròxim partit serà contra el CP Calafell, dissabte 30 d'abril, a les nou del vespre al Palau d'Esports.\nCH Lloret: Ferran Serra, Jordi Carbó, David Plaza, Marc Grau i Àlex Grau -cinc inicial-. Xavier Crespo, Xavier Sulé i Roger Martí.\nReus Deportiu: Roger Molina, Xavi Rubio, Matías Platero, Marc Coy i Raül Marín -cinc inicial-. Joan Salvat i Marc Ollé.\nÀrbitres: Iñigo López i Rubén Fernández.


El Jutjat Mercantil de Girona ha escollit el fabricant de motos elèctriques Torrot com a nou propietari de Gas Gas. En una interlocutòria, el jutge autoritza l'administrador concursal a vendre la unitat productiva a la firma amb seu a Mataró. De fet, de les tres ofertes que es van presentar, la de Torrot era la més elevada. Oferia 9,66 milions d'euros per adquirir Gas Gas –en liquidació des del juliol- i ho acompanyava d'una inversió de 13 milions d'euros en tres anys per reflotar-la. L'oferta de Torrot s'acompanyava d'un aval de 150.000 euros i també recollia que pagaria 1,65 milions d'euros per comprar la maquinària i la fàbrica del polígon de Salt (Gironès). A més, proposava subrogar contractes a 55 treballadors i no descarta ampliar la plantilla a mesura que el pla estratègic avanci. Des del comitè de Gas Gas, ja havien apostat obertament per Torrot.\nLlum verda a la compra\nLa interlocutòria del Jutjat Mercantil, a la pràctica, dóna llum verda perquè es formalitzi l'operació de compra. És a dir, que ara només falta signar perquè sigui un fet. El comitè d'empresa de Gas Gas assegura que la compra per part de Torrot és "el millor" que els podia passar. "Suposa tornar a donar aire a una marca que gairebé s'asfixia en mans dels antics socis", diuen en una entrada al Facebook. El portaveu del comitè, Josep Maria Lara, explica que Torrot permetrà reprendre la producció de motos "després de més de deu mesos aturada" i reflotar "una xarxa comercial que durant tot aquest temps ha patit les conseqüències de la mala gestió dels antics propietaris".\nA més a més, els representants de la plantilla també celebren que la interlocutòria del Jutjat Mercantil hagi arribat abans que se celebri la fira de Milà, la de referència del sector, que comença aquest dijous. "Allà és on se signen els contractes amb proveïdors, distribuïdors i pilots; anar-hi ja amb un nou propietari suposa assegurar-se el futur", concreten des del comitè.\nEscúter elèctric a Milà\nA Milà, de fet, Torrot hi presentarà el seu nou escúter elèctric, el MUVI, que compta amb una autonomia de fins a 100 quilòmetres. La moto disposa de bateries extraïbles i lleugeres que es poden carregar a qualsevol lloc. És el primer vehicle connectat en tot moment a Internet.\nTorrot és una marca històrica de bicicletes i motos inactiva com a marca des dels 80, però un grup d'emprenedors la va recuperar el 2011 per associar-la al sector dels vehicles elèctrics de dues rodes. Inicialment, Torrot tenia seu a Vidreres (Selva), però des del passat juny es troba al polígon de Mataró. L'empresa té una quinzena de treballadors directes. Torrot compta amb una seixantena de punts de distribució, repartits arreu del territori estatal, i també té presència a 25 països (Estats units, Mèxic, Nova Zelanda, Portugal, Itàlia, el Marroc, Romania, Àustria, Irlanda, el Regne Unit i Alemanya, entre altres).


esborrar | enciclopèdia.cat\nEtimologia: de borra 1a font: 1490\ntransitiu Fer desaparèixer una cosa escrita, dibuixada, impresa, etc., fregant-la amb una goma d’esborrar, un drap, un raspador, etc. Esborrar un dibuix.\ntransitiu Esborra tota aquesta plana.\npronominal Desaparèixer una cosa escrita, dibuixada, impresa, etc. S’ha esborrat la flor que havies dibuixat. És una tinta tan dolenta que s’esborra en pocs dies. És ben curiós com s’ha esborrat aquest llibre.\ntransitiu electroacústica i Fer desaparèixer la informació enregistrada en una cinta magnètica o en un altre suport d’enregistrament magnètic.\ntransitiu fotografia Fer desaparèixer els defectes de les imatges, o a vegades la imatge sencera, privant que la llum arribi a impressionar el paper sensible en fer les còpies o bé pintant la zona a esborrar amb una solució de ferrocianur potàssic.\ntransitiu per extensió Passar una ratlla o ratlles per damunt d’un o més mots escrits, per indicar així llur supressió o per fer-los il·legibles.\ntransitiu Fer desaparèixer els trets, el relleu, etc., d’una escultura, un gravat, etc.\npronominal S’ha esborrat l’epitafi de la làpida de l’avi.\ntransitiu Esborrar els seus pecats amb llàgrimes.\npronominal Esborrar-se el record d’un esdeveniment.\ntransitiu indústria tèxtil Netejar els teixits de llana de la borra, nusos, etc., a la sortida del teler.\nesborrar (Electrònica i informàtica)\nesborrar (Indústria tèxtil)